cyanic-selkie/wikianc huggingface dataset:
Դենիս Ապոլոն
Կարիերա
1929 թվականին պատրաստել է իր երաժշտական կարճ բեմադրություններից մեկը, որով նա կարող էր շարունակել իր կարիերայի մեծ մասը։ 1941 թվականին «Տղաներ և աղջիկներ միասին» տուրիստական կազմակերպության անդամ էր։ 1946 թվականին հանդիպել և նվագել է Ջանգո Ռեյնհարդի հետ,մինչ լեգենդար կիթառահարը Դյուկ էլինգտոնի հետ շրջագայության էր Նյու Յորքում։ 1950 թվականի սկզբին, ազգային պիտակի (#9104) վրա թողարկել է «Երրորդ մարդու թեման» թիվ 1 հիթի իր տարբերակը (որը հայտնի է դարձել Անտոն Կարասի և Գայ Լոմբարդոյի կողմից, ի թիվս այլոց)։ Ապոլոնը մահացել է 1972 թվականին՝ հիսուն տարի տևած կարիերայից հետո։
Ծանոթագրություններ
Կատեգորիա:1898 ծնունդներ Կատեգորիա:1972 մահեր Կատեգորիա:Մանդոլինահարներ Կատեգորիա:Ռուս երաժիշտներ Կատեգորիա:Ռուս մանդոլինահարներ Կատեգորիա:Ռուս երաժշտագետներ Կատեգորիա:Ռուս երաժիշտների ցանկ
Փոքր Այպա
Փոքր Այպա (Малая Айпа), գետ Ռուսաստանում, հոսում է Արխանգելսկի մարզում։ Գետաբերանը տեղակայված է Այպա գետի աջ ափին՝ 9 կմ հեռավորության վրա։ Գետի երկարությունը 12 կմ է։
Ջրային գրանցամատյանի տվյալներ
Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Ֆրանցիսկո Ֆեմենիա
Ֆրանցիսկո Ֆեմենիա Ֆար (իսպ.՝ Francisco Femenía Far, ), իսպանացի ֆուտբոլիստ, եզրային պաշտպան: Հանդես է գալիս անգլիական «Ուոթֆորդ»-ի կազմում:
«Հերկուլես»
Ֆեմենիան իր ֆուտբոլային կարիերան սկսել է «Հերկուլես»-ի ակադեմիայում: Թիմի հիմնական կազմում նա իր նորամուտը նշել է 2008 թվականի հունիսի 15-ին՝ Սեգունդա Դիվիզիոնի շրջանակներում կայացած «Կադիս»-ի դեմ խաղում:
2010 թվականի օգոստոսի 28-ին Ֆրանցիսկոն նշել է իր դեբյուտը Լա Լիգայում: Նա մասնակցել է «Աթլետիկ Բիլբաո»-ի դեմ խաղին :
«Բարսելոնա Բ»
2011 թվականի հուլիսի 6-ին Ֆրանցիսկո Ֆեմենիան տեղափոխվել է «Բարսելոնա Բ»: Տրանսֆերն արժեցել է 2 միլիոն եվրո և 1.5 միլիոն եվրո բոնուսներ : Նա իր առաջին գոլը խփել է սեպտեմբերի 4-ին՝ «Կարթագեն»-ի դեմ խաղում :
Իր առաջին մրցաշրջանում Ֆեմենիան մասնակցել է 30 հանդիպման և դարձել է 5 գոլի հեղինակ: Նա օգնել է թիմին գրավել 8-րդ հորիզոնականը:
«Ռեալ Մադրիդ Կաստիլիա»
Իսպանացին թիմի կազմում հանդես է եկել մինչև 2014 թվականի դեկտեմբերը: Այդ ընթացքում Ֆեմենիան հասցրել է մասնակցել 5 հանդիպման:
«Դեպորտիվո Ալավես»
2015 թվականի հուլիսի 2-ին ֆրանցիսկո Ֆեմենիան 2 տարվա պայմանագիր է կնքել «Դեպորտիվո Ալավես»-ի հետ : Այդ մրցաշրջանում նա մասնակցել է 38 հանդիպման և օգնել է թիմին վերադառնալ Լա Լիգա :
2017 թվականի հունիսի 6-ին Ֆեմենիան հեռացել է թիմից :
«Ուոթֆորդ»
2017 թվականի հուլիսի 1-ին Ֆրանցիսկոն տեղափոխվել է Պրեմիեր Լիգայում հանդես եկող «Ուոթֆորդ» :
Արտաքին հղումներ
Կատեգորիա:1991 ծնունդներ Կատեգորիա:Փետրվարի 2 ծնունդներ Կատեգորիա:Ֆուտբոլի պաշտպաններ Կատեգորիա:Ուոթֆորդի ֆուտբոլիստներ Կատեգորիա:Իսպանացի ֆուտբոլիստներ Կատեգորիա:Դեպորտիվո Ալավեսի ֆուտբոլիստներ Կատեգորիա:Ալկորկոնի ֆուտբոլիստներ Կատեգորիա:Էրկուլեսի ֆուտբոլիստներ Կատեգորիա:Բարսելոնայի ֆուտբոլիստներ Կատեգորիա:Բարսելոնա B-ի ֆուտբոլիստներ Կատեգորիա:Ռեալ Մադրիդի ֆուտբոլիստներ Կատեգորիա:Ռեալ Մադրիդ Կաստիլիայի ֆուտբոլիստներ Կատեգորիա:Ֆուտբոլի կիսապաշտպաններ Կատեգորիա:Պրեմիեր Լիգայի ֆուտբոլիստներ Կատեգորիա:Լա Լիգայի ֆուտբոլիստներ
Ստարի Բոր (գյուղ, Զավյալովսկի շրջան)
Ստարի Բոր (Старый Бор), գյուղ Ռուսաստանի Ուդմուրթական հանրապետության Զավյալովսկի շրջանի կազմում։
Բնակչությունը 2003 թվականին գրանցված տվյալներով կազմում էր 69 մարդ։
Արտաքին հղումներ
Կատեգորիա:Ռուսաստանի գյուղեր Կատեգորիա:Ռուսաստանի Ուդմուրթական հանրապետության Զավյալովսկի շրջանի բնակավայրեր
Գոնսալո Տոռենտե Բայեստեր
Գոնսալո Տոռենտե Բայեստեր (Gonzalo Torrente Ballester, ), իսպանացի գրող, նովելիստ, դրամատուրգ և գրաքննադատ, եղել է Իսպանիայի գրական «36-ի սերնդից» (Generación del 36):
Կենսագրություն
Ծնվել է 1910 թվականին՝ Իսպանիայի Գալիսիա ինքնավար համայնքի Ֆեռոլ քաղաքում։ Նախնական կրթությունն ստացել է ծննդավայրի Մայր Ողորմությանց վարժարանում, ապա Լա Կորունյայի ճեմարաններից մեկում։ 1926 թվականին հաճախել է է Սանտյագո դե Կոմպոստելայի համալսարանը որպես ազադ ունկնդիր ու այնտեղ ծանոթացել է Ֆրիդրիխ Նիցշեի և Օսվալդ Շպենգլերի գրական աշխատություններին։ Երկու տարի անց, ընտանիքին հետ տեղափոխվել է Օվիեդո ու տեղի համալսարանում սովորել է իրավաբանության ֆակուլտետում։ Օվիեդոյում ուսման տարիներին Բայեստերը սկսել է շփումներ ունենալ գրականության հայտնի դեմքերի հետ։ Այստեղ, նա աշխատել է որպես լրագրող քաղաքի «Էլ Կարբայոն» թերթում։ 1928 թվականին տեղափոխվել է Վիգո, որտեղ սկսել է ծանոթանալ Ջեյմս Ջոյսի, Մարսել Պրուստի, Միգել դե Ունամունոյի և Խոսե Օրտեգա ի Գասետի գրական ստեղծագործություններին։ 1929 թվականին տեղափոխվել է մայրաքաղաք Մադրիդ։
1930-ականներց եղել է Ֆրանցիսկո Ֆրանկոյի Փաղանքավորների կուսակցության եռանդուն ջատագովներից։ Այնուամենայնիվ, Բայեստերը հեռու է մնացել կուսակցական գործունեությունից։ 1939 թվականից դասախոսել է Սանտյագո դե Կոմպոստելայի համալսարանում։ 1943 թվականին հրապարակել է իր առաջին նովելը՝ «Խավիեր Մարինյո»։ 1962 թվականին, Բայեստերը կոչերով ու բողոքներով հանդես է եկել ի շահ Աստուրիայում գործադուլ հայտարարած հանքափորներին, որի պատճառով կորցրել է համալսարանում զբաղեցրած դասախոսի պաշտոնը։ 1966 թվականին լքելով Իսպանիան անցել է ԱՄՆ, որտեղ դասախոսել է Ալբանիի համալսարանում։ 1973 թվականին ստացել է պրոֆեսորի կոչում։
1975 թվականին վերադառնալով Իսպանիա, ընտրվել է Իսպանիայի թագավորական ակադեմիայի անդամ։ Հաստատվել է Սալամանկայում, որտեղ ապրել ու գործել է մինչև իր մահը՝ 1999 թ.:
Ծանոթագրություններ
Կատեգորիա:Իսպանացի գրողներ Կատեգորիա:Գրաքննադատներ Կատեգորիա:Իսպանացի դրամատուրգներ Կատեգորիա:Իսպանացի լրագրողներ Կատեգորիա:Իսպանացի սցենարիստներ Կատեգորիա:Իսպանացի թարգմանիչներ Կատեգորիա:Գալիսացի գրողներ Կատեգորիա:Իսպանալեզու գրողներ Կատեգորիա:Թատերական քննադատներ Կատեգորիա:Արվեստի և գրականության ֆրանսիական շքանշանի ասպետներ
Աղեր (թմրանյութեր)
Պետք չէ շփոթել ներշնչման համար նախատեսված աղերի հետ, որոնք օգտագործվում են ուշագնացության ժամանակ։
Լոգանքի աղերը (այլ կերպ՝ հոգեակտիվ լոգանքի աղեր, PABS, կամ Միացյալ Թագավորությունում Monkey Dust (կապիկի փոշի) ) ռեկրեացիոն դիզայներական դեղամիջոցների խումբ են ։ Անվանումը ծագել է այն բանից հետո, երբ թմրանյութերը քողարկվել են որպես լոգանքի աղեր  ։ Սպիտակ փոշին, հատիկները կամ բյուրեղները հաճախ հիշեցնում են Epsom աղերը, բայց քիմիապես տարբերվում են։ Դեղերի փաթեթավորման վրա հաճախ գրված է «նախատեսված չէ մարդկանց կողմից օգտագործման համար»՝ փորձելով շրջանցել թմրամիջոցների արգելման մասին օրենքները ։ Բացի այդ, դրանք կարող են սխալ պիտակավորվել, որպես պարարտանյութ, մաքրող միջոց և այլ նմանատիպ ապրանքներ։
Պատմությունը
Սինթետիկ կատինոնները, ինչպիսիք են մեֆեդրոնը, որոնք քիմիապես նման են Catha edulis բույսում հայտնաբերված կատինոնին, առաջին անգամ սինթեզվել են 1920 թվականներին ։ Նրանք մնացին անհայտ մինչև 21-րդ դարի առաջին տասնամյակը, երբ գաղտնի քիմիկոսները վերահայտնաբերեցին դրանք և սկսեցին օգտագործել դիզայներական դեղամիջոցներում, քանի որ միացությունները օրինական էին բազմաթիվ իրավասություններում ։ 2009 և 2010 թվականներին սինթետիկ կատինոնների օգտագործման զգալի աճ է գրանցվել սկզբում Միացյալ Թագավորությունում և մնացած Եվրոպայում, իսկ այնուհետև Միացյալ Նահանգներում։ Որպես «լոգանքի աղ» վաճառվող դեղերն առաջին անգամ հայտնվել են ԱՄՆ-ի իշխանությունների ուշադրության կենտրոնում 2010 թվականին այն բանից հետո, երբ հաղորդումներ ստացվեցին ԱՄՆ թունավորման կենտրոններին ։ Եվրոպայում դեղերը հիմնականում գնում էին կայքերից, սակայն ԱՄՆ-ում դրանք հիմնականում վաճառվում էին փոքր անկախ խանութներում, ինչպիսիք են բենզալցակայանները և հեդշոփերը (անգլերենից՝ pothead, «մարիխուանա ծխող» + shop, «խանութ») ։ Լոգանքի աղերը վաճառվել են նաև առցանց՝ փոքր փաթեթներով ։
Հաղորդվել է հարյուրավոր այլ դիզայներական թմրանյութերի մասին, ներառյալ արհեստական քիմիական նյութեր, ինչպիսիք են սինթետիկ կանեփը և կիսասինթետիկ նյութերը, ինչպիսիք են մեթիլհեքսանամինը ։ Այս դեղերը հիմնականում մշակվել են անօրինական դեղերի դեմ օրենքներով վերահսկվելուց խուսափելու համար՝ այդպիսով տալով նրանց դիզայներական դեղեր պիտակը ։
ԱՄՆ-ում թունավորման կենտրոններ «լոգանքի աղերի» հետ կապված զանգերի թիվը 2010 թվականին 304-ից հասել է 6138-ի՝ 2011 թվականին, ըստ Թունավորման վերահսկման կենտրոնների ամերիկյան ասոցիացիայի։ Այնուհետև սկսեցին նվազել լոգանքի աղերի հետ կապված զանգերը. մինչև 2015 թվականը այդ թիվը նվազել է մինչև 522 ։
Դեղաբանությունը
Դեղաբանորեն լոգանքի աղերը սովորաբար պարունակում են կատինոն, սովորաբար մեթիլենդիօքսիպիրովալերոն (MDPV), մեթիլոն կամ մեֆեդրոն։ Այնուամենայնիվ, քիմիական բաղադրությունը շատ տարբեր է և նույն անունով պիտակավորված արտադրանքը կարող է նաև պարունակել պիրովալերոնի կամ պիպրադրոլի ածանցյալներ։ Եվրոպայում հիմնական սինթետիկ կատինոնը մեֆեդրոնն է, մինչդեռ ԱՄՆ-ում MDPV-ն ավելի տարածված է ։
Շատ քիչ բան է հայտնի, թե ինչպես են լոգանքի աղերը փոխազդում ուղեղի հետ և ինչպես են դրանք նյութափոխանակվում օրգանիզմում։ Գիտնականները հակված են կարծելու, որ լոգանքի աղերը կախվածություն առաջացնելու հզոր պոտենցիալ ունեն և կարող են մեծացնել օգտագործողների տոլերանտությունը ։ Նրանք նման են ամֆետամիններին նրանով, որ առաջացնում են խթանիչ ազդեցություն՝ մեծացնելով մոնոամինների կոնցենտրացիան, ինչպիսիք են դոֆամինը, սերոտոնինը և նորեպինեֆրինը սինապսներում ։ Նրանք, ընդհանուր առմամբ, ավելի քիչ են կարողանում անցնել արյան ուղեղի պատնեշը, քան ամֆետամինները՝ բետա-կետո խմբի առկայության պատճառով, որը մեծացնում է միացության բևեռականությունը ։
Օգտագործումը
Լոգանքի աղերը սովորաբար ընդունում են օրալ, ներշնչման, ծխելու կամ ներարկման եղանակով։ Լոգանքի աղերը կարող են վնասակար լինել մարդու առողջության համար և կարող են առաջացնել անկանոն վարքագիծ, հալյուցինացիաներ և զառանցանքներ ։ Սա հաճախ պայմանավորված է նրանց արթունությունը խթանող ազդեցությամբ, ինչը հանգեցնում է անքնության։
Սուբյեկտիվ էֆեկտներ
Լոգանքի աղերը կամ կապիկի փոշին հանդես են գալիս փոշու կամ բյուրեղացված ձևով, որը կարելի է կուլ տալ, ծխել, ներարկել կամ ներշնչել։ Սուբյեկտիվ ազդեցությունները նման են MDMA-ին կամ կոկաինին, բայց 5-6 ժամ տևողությամբ։ Երկու նյութերն էլ առաջացնում են կենտրոնական նյարդային համակարգում գործողության արագ սկիզբ և խթանիչ թունավորություն։ Ավելի մեծ չափաբաժինների դեպքում՝ այս դասը կարող է առաջացնել այնպիսի էֆեկտներ, ինչպիսին նկատվում է սերոտոնինի համախտանիշի դեպքում ։ Իրենց արագ ազդեցության շնորհիվ սինթետիկ կատինոնները հզոր պարգևատրողներ են՝ կախվածության բարձր ներուժով ։ Monkey Dust (կապիկի փոշի), «լոգանքի աղերը» կամ բույսերի սննդանյութը հաճախ օգտագործվում է դասական հոգեակտիվ դեղամիջոցների հետ միաժամանակ։ Օգտատերերը, ովքեր չափից մեծ դոզա են ընդունել, հաճախ դրսևորում են գրգռվածության, զառանցանքի, հալյուցինացիաների, ավելորդ շարժիչ ակտիվության, նոպաների, տախիկարդիայի, հիպերտոնիայի և/կամ հիպերթերմիայի ախտանիշներ ։
Առողջական խնդիրներ
Լոգանքի աղի/Կապիկի փոշու օգտագործողները հայտնել են ախտանիշներ, որոնք ներառում են գլխացավ, սրտի բաբախյուն, սրտխառնոց, սառը մատներ, հալյուցինացիաներ, պարանոյա և խուճապի նոպաներ ։ Լրատվամիջոցները հաղորդում են ռեակցիաներ, որոնք ներառում են բռնի վարքագիծ, սրտի կաթված, երիկամային անբավարարություն, լյարդի անբավարարություն, ինքնասպանություն, ցավի նկատմամբ հանդուրժողականության բարձրացում, ջրազրկում և կմախքի մկանային հյուսվածքի քայքայում ։ Ավելին, կան ապացույցներ, որոնք հաստատում են այն պնդումը, որ հոգեակտիվ միացությունը կարող է խթանել փսիխոզը մի մարդու մոտ, որն արդեն ենթակա է հոգեկան խանգարումների։
Տեսողական ախտանշանները, որոնք նման են խթանիչի չափից մեծ դոզաներին, ներառում են լայնացած բբեր, մկանների ակամա շարժում, արագ սրտի բաբախյուն և հիպերտոնիա ։
Հայտնաբերումը
MDPV-ն և այլ սինթետիկ կատինոնները չեն կարող հոտոտվել հայտնաբերող շների կողմից և չեն հայտնաբերվում սովորական մեզի անալիզով, թեև դրանք կարող են հայտնաբերվել մեզի և մազերի մեջ՝ օգտագործելով գազային քրոմատոգրաֆիա-զանգվածային սպեկտրոմետրիա կամ հեղուկ քրոմատոգրաֆիա-զանգվածային սպեկտրոմետրիա ։ Դիստրիբյուտորները կարող են քողարկել դեղը որպես ամենօրյա նյութեր, ինչպիսիք են պարարտանյութը կամ միջատներին վանող միջոցը ։
Տարածվածությունը
Օգտագործողների տարիքը տատանվում է 15-ից 55 միջակայքում, միջին տարիքը՝ 28 ։
Իրավական կարգավիճակը
Կանադայի թմրամիջոցների քաղաքականությունը 2012 թվականի աշնանից ի վեր դասակարգում է մեթիլենդիօքսիպիրովալերոնը (MDPV), որպես առաջին կանոնակարգի նյութ (schedule I)՝ վերահսկվող դեղերի և նյութերի մասին օրենքի համաձայն ՝ դասելով այն նույն կատեգորիայի, ինչ հերոինը և MDMA- ն։ Մեֆեդրոնն ու մեթիլոնն արդեն անօրինական են Կանադայում և Միացյալ Նահանգների զգալի մասում ։
Միացյալ Թագավորությունում բոլոր փոխարինված կատինոնները ապօրինի ճանաչվեցին 2010 թվականի ապրիլին, 1971 թմրամիջոցների չարաշահման մասին օրենքի համաձայն, սակայն այլ դիզայներական դեղամիջոցներ, ինչպիսին է նաֆիրոնը, անօրինական միացություններ պարունակելով հանդերձ, համարվում է օրինական ։ Դեղերի մասին օրենքի կողմից վերահսկվելուց խուսափելու համար դիզայներական դեղամիջոցները, ինչպիսին է մեֆեդրոնը, նկարագրվել են որպես «լոգանքի աղեր» կամ «պարարտանյութ», չնայած,որ այս նպատակների համար օգտագործելու պատմություն չունեն  ։
2012 թվականի հուլիսին ԱՄՆ դաշնային թմրամիջոցների քաղաքականությունը փոփոխվեց՝ արգելելու համար լոգանքի աղերում սովորաբար հայտնաբերված դեղամիջոցները ։ Մինչ այդ լոգանքի աղերը օրինական էին առնվազն 41 նահանգներում ։
Հասարակություն և լրատվամիջոցներ
Լոգանքի աղերի կամ կապիկի փոշու օգտագործումը տարածվել է սոցիալական ցանցերի միջոցով ։ Stoke-on-Trent քաղաքում հաղորդվում է, որ Monkey Dust-ը բոլորովին նոր միացություն է, երբ իրականում MDPV-ի և MDPHP-ի կամ «լոգանքի աղերի» պատրաստուկները հասանելի են եղել 2000-ականների սկզբից ։ Տպագիր մամուլը և հեռարձակող մամուլը հաճախ օգտագործում են տեքստային շրջանակի մեթոդներ՝ հասարակության առավել խոցելի խավերի շրջանում սինթետիկ կատինոնի օգտագործման մասին հաղորդելու համար։ Օգտատերերին նկարագրելիս հաճախ օգտագործվում են այնպիսի տերմիններ, ինչպիսիք են «համաճարակը», «զոմբիների հարձակումը» և վերջերս «անհավանական Հալկ» ։ 2018 թվականի օգոստոսին Ստաֆորդշիրի ոստիկանությունն ասաց, որ իրենք օրական մոտ տասը զանգ են ստանում Monkey Dust-ի հետ կապված։ Այնուամենայնիվ, պարզ չէ, թե միջադեպերն իրականում կապված են Monkey Dust-ի հետ, թե նյութերի համակցության հետ ։
Հակառակ տարածված կարծիքի, «Մայամիի մարդակերների հարձակման» հետաքննության ընթացքում թունաբանները հարձակվողի դիահերձման ժամանակ լոգանքի աղերի բաղադրիչների հետք չեն հայտնաբերել ։ Սակայն որոշ գիտնականներ կասկածում են այն պնդումներին, որ լոգանքի աղերը չեն ներգրավվել փորձության մեջ և ասում են, որ փորձարկման սուղ հնարավորությունների պատճառով լոգանքի աղը կարող էր չբացահայտվել ։
Ծանոթագրություններ
Կատեգորիա:Դեղերի մշակույթ Կատեգորիա:Թմրանյութ Կատեգորիա:Թմրամիջոցներ Կատեգորիա:Թմրամոլություն
Օռլանդո (Ֆլորիդա)
Օռլանդո (Orlando), Ֆլորիդայի՝ մեծությամբ չորրորդ և թերակղզու ամենամեծ ներքին քաղաքը։ Բնակչությունը 2 387 138 է (2016), ինչն այն դարձնում է ԱՄՆ-ում մեծությամբ 24-րդ քաղաքը, Միացյալ Նահանգների հարավային մասում վեցերորդ խոշորագույն մեգապոլիսը և Ֆլորիդա նահանգի երրորդ խոշորագույն մեգապոլիսը։ ԱՄՆ մարդահամարի Բյուրոյի գնահատմամբ՝ 2010 թվականին քաղաքում բնակվել է 238 300 մարդ, 2016 թվականի գնահատականով՝ 277 173 մարդ, ինչը քաղաքը դարձնում է 73-րդն ԱՄՆ քաղաքների ցանկում բնակչության թվաքանակով, Ֆլորիդայում մեծությամբ չորրորդ քաղաքը և նահանգի ամենախոշոր ներքին քաղաքը։ Քաղաքը Օռլանդո է ավանվել Օլանդո Ռիվասի պատվին, որը ԱՄՆ-ի բանակի զինվոր էր։
Օռլանդոն հայտնի է որպես թեմատիկ այգիների համաշխարհային մայրաքաղաք. 2014 թվականին քաղաքի տեսարժան վայրեր, այգիներ, կոնֆերանսներ և կոնվենցիաներ այցելել են ավելի քան 62 միլիոն այցելու ։ Միջազգային նշակակության օդանավակայան Օռլանդոն տասներեքերորդն է Միացյալ Նահանգներում և 29-րդը աշխարհում՝ ըստ զբաղվածության ։
ԱՄՆ-ում և նրա սահմաններից դուրս ամենահայտնի և ամենաշատ այցելուներն ունեցող տեսարժան վայրերը հիմք են ստեղծում զբոսաշրջության ոլորտի զարգացման համար. Դիսնեյ Ուորլդը, որը գտնվում է Օռլանդոից հարավ-արևմուտք 34կմ հեռավորության վրա՝ Լեյկ Բուենա Վիստայում, որը ունի 24 հազար հեկտար տարածք (բացման տարի՝ 1971), Յունիվերսալ Օռլանդո Ռեզորտը, որը բացվել է 1999 թվականին, Յունիվերսալ Ստուդիո Ֆլորիդան, SeaWorld, Gatorland և Wet 'N Wild: Բացառությամբ Walt Disney World-ի, մնացած բոլոր տեսարժան վայրերը տեղակայված են Ինտերնեյշնլ Դրայվ փողոցի մոտակայքում։ Քաղաքը համարվում է ԱՄՆ-ի ամենաակտիվ քաղաքներից մեկը՝ կոնֆերանսներ և կոնվեցիաներ անցկացնելու համար։
Քաղաքը երկար ժամանակ փոքր բնակավայր էր արևադարձային ճահճացած սելվայում, որտեղ վխտում էին մոծակներ և ալիգատորներ։ Սակայն, ինչպես և «արևոտ գոտու» մյուս խոշոր քաղաքները, Օռլանդոն արագորեն զարգացել է 1980-ական թվականներին և 21-րդ դարի առաջին տասնամյակում։ Օռլանդոյում է գտնվում Ֆլորիդայի կենտրոնական համալսարանը, որն ուսանողների թվով երկրորդն է ԱՄՆ-ում։ Օռլանդոն չորրորդ տեղն է զբաղեցնում բնակության համար առավել գրավիչ ամերիկյան քաղաքների ցուցակում ։
Ռասայական առումով քաղաքը նույնպես ենթարկվել է զգալի փոփոխությունների։ 2000 թվականին բնակչության 50,8 տոկոսը սպիտակամորթներ էին, 17,5 տոկոսը՝ լատինաամերիկացիներ, 26,9 տոկոսը ՝ աֆրոամերիկացիներ, 2,7 տոկոսը՝ ասիացիներ ։
Տեղագրություն
Օռլանդոն գտնվում է 28.41583°N, -81.29889°W (28.533513, −81.375789): Համաձայն ԱՄՆ մարդահամարի բյուրոյի տվյալների, քաղաքի տարածքը կազմում է 286,7 կմ²։ 265,2 կմ²-ն ցամաք է, իսկ 21,5 կմ²-ն (7,5 %)՝ ջուր։ Օռլանդոն ծովի մակարդակից բարձր է 30 մետրով։
Կլիմա
Երբ Օռլանդոյում սկսվում է տաք և խոնավ ամառային սեզոնը, ջերմաստիճանը հազվադեպ է իջնում 21 °C-ից և օրվա միջին ջերմաստիճանը մոտավորապես 32 ... 37 °C է։ Թեև քաղաքում հազվադեպ է լինում 38 °C-ից բարձր ջերմաստիճան, բարձր խոնավությունը կարող է տպավորություն ստեղծել, որ փողոցում 45 °C է։ Ամենաբարձր ջերմաստիճանը, որը գրանցվել է քաղաքում, 39 °C է, դա տեղի է ունեցել հուլիսի 2-ին 1998 թվականին։ Ամռան ամիսներին ուժեղ ամպրոպները գրեթե ամեն օր են տեղի ունենում։ Այս ամպրոպները ստեղծվում են Մեքսիկական ծոցի և Ատլանտյան օվկիանոսի օդային զանգվածների կողմից, որոնք հանդիպում են Կենտրոնական Ֆլորիդայում։ Նրանք իրենց հետ բերում են կայծակներ, հորդառատ անձրևներ, քամի և երբեմն կարկուտ։ Զով սեզոնի ընթացքում խոնավությունն ու ջերմաստիճանն այնքան էլ բարձր չեն, թեև կարող են արագ փոխվել։ Միջին նվազագույն ջերմաստիճանը հունվարի գիշերը մոտ 10 °C է, իսկ միջին առավելագույն ջերմաստիճանը ցերեկը սովորաբար հասնում է 22 °C-ի։ Ջերմաստիճանը հազվադեպ է իջնում 0 °C-ից, չնայած քաղաքում նման ջերմաստիճանը լինում է տարվա ընթացքում մեկ կամ երկու անգամ։ Քանի որ ձմեռային սեզոնը բավականին չոր է, և զրոյական ջերմաստիճանների մեծ մասը տեղի է ունենում սառը հոսանքի ճակատից հետո, Օռլանդոյում իրականում ձյուն չի լինում։ Շատ հազվադեպ է բավական ցուրտ և խոնավ լինում, որպեսզի ձյան փաթիլներ հայտնվեն։ Սովորաբար դա կապված է լճի ազդեցության հետ։ Օռլանդոյի մոտակա բնակավայրում մի անգամ 1977 թվականին մոտ 15 սմ ձյուն էր եկել ձնաբքի ժամանակ։ Կենտրոնական Ֆլորիդայում ձյան փաթիլներ են նկատվել 1989 թվականի դեկտեմբերի 23-ին, 2003 թվականի հունվարի 24-ին, 2007 թվականի նոյեմբերի 24-ին և 2008 թվականի հունվարի 3-ին։
Օռլանդոն փոթորիկների ռիսկի գոտում է, թեև այդ ռիսկն այնքան էլ բարձր չէ, որքան Հարավային Ֆլորիդայի քաղաքներում կամ այլ ափամերձ շրջաններում։ Քանի որ քաղաքը գտնվում է Ատլանտյան օվկիանոսից 68 կմ հեռավորության վրա և մեքսիկական ծոցից 124 կմ հեռավորության վրա, փոթորիկները սովորաբար թուլանում են, երբ հասնում են Օռլանդո։ Փոթորկի հետևանքով ջրերը սովորաբար խնդիրներ չեն ստեղծում, քանի որ տարածաշրջանը գտնվում է ծովի մակարդակից 30 մ բարձր մակարդակի վրա։ Չնայած իր գտնվելու վայրին, քաղաքը շատ է տուժում ուժեղ փոթորիկներից։ 2004 թվականի փոթորիկների սեզոնի ընթացքում Օռլանդոյի վրայով անցել է երեք փոթորիկ, որոնք զգալի վնաս են հասցրել քաղաքին։ Չարլի փոթորիկը ամենադաժանն էր։ Մինչ այդ, 1960 թվականին քաղաքը տուժել էր Դոնա փոթորկից։
Բնակչություն
2010 թվականի մարդահամարի տվյալներով՝ քաղաքի բնակչությունը կազմել է 238 300 մարդ։ Սպիտակ բնակչությունը կազմել է 57,6%, աֆրոամերիկացիները՝ 28,1%, ասիացիները՝ 3,8 %: 2000 թվականի տվյալներով՝ 18 տարեկանից ցածր անձինք կազմել են քաղաքի ընդհանուր բնակչության 22 տոկոսը, 65 տարեկանից բարձր անձինք՝ 11,3 տոկոսը։ Բնակչության միջին տարիքը 33 տարեկանն է։ Յուրաքանչյուր 100 կանանց բաժին է ընկնում 94 տղամարդ։
2000 թվականի տվյալներով՝ քաղաքի բնակչության 75,43 տոկոսը մայրենի լեզու է համարել անգլերենը, 16,6 տոկոսը՝ իսպաներեն, 1,93 տոկոսը՝ Հաիթիի կրեոլսկին, 1,33 տոկոսը՝ ֆրանսերենը և 0,99 տոկոսը՝ պորտուգալերենը ։ Օռլանդոյում բնակվում է Ֆլորիդայի խոշորագույն Պուերտո-ռիկյան համայնքը, որը նաև երկրի ամենաարագ աճող Պուերտո-Ռիկոյի սփյուռքն է։ 1980-ից մինչև 2010 թվականը քաղաքի լատինաամերիկյան բնակչությունն աճել է 4,1-ից մինչև 25,4 %։
Ժողովրդագրություն
2010 թվականին քաղաքում եղել է 121254 տնային տնտեսություններ, որոնց 15,4 տոկոսը բաղկացած է եղել մեկ մարդուց։ 2000 թվականի դրությամբ տանտերերի 24,5 %-ը ունեցել է նրանց հետ բնակվող մինչև 18 տարեկան երեխաներ, 32,4%-ը ամուսնացած զույգեր են եղել, ընտանիքների 15,4%-ի կանայք ապրել են առանց ամուսինների, իսկ 47,6%-ը ընտանիք չի ունեցել։ Բոլոր տնային տնտեսությունների 35,0 %-ը բաղկացած է առանձին անձանցից, իսկ 8,5%-ը բնակվել է միայնակ, որոնք 65 տարեկան և ավելի մարդիկ էին։ տնային տնտեսությունների միջին չափը կազմել է 2,25, իսկ ընտանիքի միջին չափը՝ 2,97։
2014 թվականին քաղաքի բնակչությունը բաղկացած էր 12,0% մինչև 18 տարեկան, 5,7 %-ը՝ 18-ից մինչև 24, 27,3 %-ը՝ 25-ից մինչև 44, 18,6 %-ը՝ 45-ից մինչև 64 և 36,3%-ը՝ 65 և բարձր տարիքի, միջին տարիքը 33 տարեկան էր։ Ամեն 100 կնոջ բաժին էր հասնում 95,3 տղաարդ։ 18 տարեկան ամեն 100 կնոջ բաժին էր հասնում 91,3 տղամարդ ։
Օռլանդոյում բնակվում է Ֆլորիդայում պուերտոռիկացիների ամենամեծ պոպուլյացիան ։ 1980-ից մինչև 2010 թվականը իսպանալեզու բնակչությունը 4,1-ից հասել է 25,4-ի % ։ Օռլանդոյում կա նաև Կարիբյան ավազանի երկրներից բնակչության մեծ և անընդհատ աճող պոպուլյացիա, որտեղ ապրում են արևմտամետ մեծ համայնք և ստեղծված հաիթիի համայնք։ Օռլանդոյում ակտիվ հրեական համայնք է գործում  ։
Օռլանդոյում ապրում է ԼԳԲՏ մեծ համայնք, քաղաքը ճանաչվել է որպես հարավ-արևելքում առավել ընդունելի և հանդուրժող քաղաքներից մեկը։ 2015 թվականի դրությամբ Օռլանդոյի բնակչության մոտ 4,1%-ն իրեն նույնականացնում է որպես ԼԳԲՏ, ինչը Օռլանդոյին դարձնում է երկրի 20-երորդ քաղաքը ԼԳԲՏ հասարակության թվով։ Ամեն տարի հունիսին քաղաքում անցկացվում են Gay Days (այդ թվում՝ մոտակա Walt Disney World-ում), ամեն հոկտեմբերին անցկացվում է հսկայական Pride փառատոնը։
Մշակույթ
Ինչպես Ֆլորիդայի այլ քաղաքներում, Օռլանդոյի տարածքում ապրում է լատինամերիկացիների մեծ և անընդհատ աճող պոպուլյացիան։ Սա բացատրում է, թե ինչու են Օռլանդոյում այդքան շատ ռեստորաններ, որոնցում լատինաամերիկյան ուտեստներ են մատուցվում, մեծ թվով իսպանալեզու ռադիոկայանների առկայությունը։ Երաժշտությունը, որը բնորոշ է իսպանախոս շրջաններին, ինչպիսին է Ռեգգետոն Սալսան, հայտնի է Օռլանդոյի ռադիոկայաններում։ Օռլանդոյում գործում է միակ բասկետբոլի թիմը։ Քաղաքային հրատարակչություն The Orlando Sentinel-ը տպում է իսպաներեն շաբաթաթերթ, որը կոչվում է El Sentinel: Օռլանդոյում և կենտրոնական Ֆլորիդայում ապրում են ԱՄՆ-ի ամենաազդեցիկ լատինամերիկյան ընտանիքները (հաջորդում են Լոս Անջելեսը և Տեխասը։ Շատ լատինաամերիկացիներ տեղափոխվել են Կենտրոնական Ֆլորիդա, հատկապես Օռլանդո Քիսիմիի շրջան։
Պուերտո Ռիկոյից Օլանդո թռիչքի քիչ ժամանակը, կլիմայի նմանությունը, լավ աշխատանք գտնելը գերում են պուերտոռիկոացիներին։ Օռլանդոյում ապրում են նաև կուբացիների շատ ժառանգներ, հիմնականում մարդիկ, որոնք փախել են Կուբայի հեղափոխությունից հետո։
Հազարավոր մարդիկ լրացնում են Օռլանդոյի կենտրոնական փողոցները Կենտրոնական Ֆլորիդայի խոշորագույն Լատինական մշակույթի ամենամյա փառատոնի ժամանակ, որը տեղի է ունենում ամեն հոկտեմբեր։
2000 թվականից Օռլանդոյում հայտնվեցին մեծ քանակով կազմակերպություններ. The Young Professionals (Փոքրիկ արհեստագետներ), Metropolitan Orlando Urban League (Օռլանդոյի քաղաքային լիգա), The Circle of Friends (Ընկերական շրջապատ), The Social Black Women and The Orlando Minority Professionals Network (Օռլանդո ազգային փոքրամասնությունների մասնագիտական կապեր)։
Ծաղկուն շրջանը, որտեղ ապրում են վիետնամցիները, կոչվում է «փոքրիկ Վիետնամ» կամ «փոքրիկ Սայգոն» և գտնվում է Օռլանդոյի Colonialtown կոչվող մասում ։ Տարածքը դարձել է տուրիստական վայր։ Այն ունի բազմաթիվ ռեստորաններ և խանութներ, որոնք վաճառում են Ասիայից բերված ապրանքներ, ինչպիսիք են երաժշտությունը, տեսանյութերը, քանդակները և այլն։ Այս շրջանի կենտրոնը 50 East Colonial Drive-ի և Mills Ave-ի ճանապարհների խաչմերուկում է, որը նաև կոչվում է «Vi-Mi»:
Օռլանդոյի վիետնամցիները ծագում են ռազմական փախստականներից, որոնք նոր կյանք են փնտրել ԱՄՆ-ում Սայգոնի անկումից հետո։ Հայտնի ժողովրդական ակտիվիստները, ինչպիսին է Թունգ Նգուեն Կուկ Ֆոշին, որը վերջերս է ազատվել Վիետնամի բանտից, Օռլանդոն համարոմ են իրենց տունը։ Օռլանդոյի վիետնամական հասարակությունը տարբեր կազմակերպությունների, ինչպիսիք են Long Van Temple, St. Philip Phan Van Minh Church, Վիետնամի բապտիստական եկեղեցի, և խմբերի հետ, օրինակ, Կենտրոնական Ֆլորիդայի վիետնամական վսոցիացիա, փորձում են պահպանել իրենց մշակութային արմատները և պատմել դրա մասին Օռլանդոյի մյուս բնակիչներին։
Ժամանց և ներկայացումներ
Քաղաքում կան խաղահրապարակներ և հիփ-հոփ, մետալ, ռոք, ռեգետոն և լատինական երաժշտական համերգներ, որոնք ակտիվորեն օգտագործվում են։ Օռլանդոն համարվում է Breakbeat հիմնական շարժման կենտրոնը Ֆլորիդայում։ Օռլանդոն նաև Արևելյան Հոլիվուդ է կոչվում։ Դրա պատճառը կինեմատոգրաֆիայի հետ կապված մեծ թվով զվարճանքներն են։ Walt Disney Feature Animation-ը Walt Disney World Resort-ում ստուդիա ուներ։ Feature Animation-Florida-ն «Մուլան», «Լիլո և Ստիչ» ֆիլմերի, «արջուկ եղբայր» ֆիլմի սկզբնական փուլերի հիմնական արտադրողն է և մասնակցել է այլ նախագծերի։ Քաղաքը հայտնի է նաև թեմատիկ «Սուրբ Երկիր», «ծովային աշխարհ», «Universal Orlando» զվարճանքի այգիներով։
Սպորտ
Քաղաքում տեղակայված են բասկետբոլի ազգային ասոցիացիայում հանդես եկող «Օռլանդո Մաջիկ» բասկետբոլի թիմը և MLS-ում հանդես եկող «Օռլանդո Սիթի» ֆուտբոլային ակումբը։
Պատահարներ
2016 թվականի հունիսի 12-ին աֆղանական ընտանիքից սերված Օմար Մատինը հրաձգություն է սկսել Օռլանդոյում։ Հրացանով և ատրճանակով զինված՝ նա սպանդ է կազմակերպել գեյ-ակումբում, որի արդյունքում սպանվել է 50 և վիրավորվել 53 մարդ։ Հատուկ գործողության ընթացքում Օմար Մատինը սպանվել է։
Ծանոթագրություններ
Կատեգորիա:ԱՄՆ-ի քաղաքներ
Օգոստինոս Սեքուլյան
Օգոստինոս Սեքուլյան, (սեպտեմբերի 19, 1921, գյուղ Զուրջով, Տրանսիլվանիա (այժմ՝ Ռումինիայում) - հուլիսի 20, 2014 ), բնագրագետ, տոմարագետ, դրամագետ, խմբագիր։
Կենսագրություն
Սկզբնական կրթությունն ստացել է ծննդավայրում։ 1931 թվականին մեկնել է Վիեննա, ավարտել տեղի գիմնազիան (1939), ապա՝ համալսարանի փիլիսոփայության և աստվածաբանության ֆակուլտետը (1946)։ 1938 թվականից Վիեննայի Մխիթարյան միաբանության անդամ է (1944 թվականից՝ վարդապետ)։ 1944 թվականից զբաղվել է մանկավարժությամբ, եղել Վիեննայի մատենադարանի և թանգարանի վարիչ։ 1945-1947 թվականներին հետևել է համալսարանի ասորերենի, արամեերենի, եբրայերենի և արաբերենի դասընթացներին։ 1957 թվականին տեղափոխվել է Բեյրութ, 1959 - 1968 թվականներին՝ տեղի Մխիթարյան վարժարանի տնօրեն։ 1968 թվականին վերադարձել է Վիեննա, ընտրվել տեղի Մխիթարյան միաբանության վարչության անդամ։ 1980 թվականից՝ «Հանդես ամսօրյայի խմբագիր։ Սփյուռքի տարբեր պարբերականներում տպագրում է հայագիտական ուսումնասիրություններ, գեղարվեստական ստեղծագործություններ։ «Ազգային մատենադարան» մատենաշարով լույս է ընծայել բնագրագիտական կարևոր հետազոտություններ։ Լուրջ արժեք է ներկայացնում Վիեննայի Մխիթարյան միաբանության մատենադարանի ձեռագրերի Սեքուլյանի կազմած ցուցակը։
Ծանոթագրություններ
Կատեգորիա:Ռումինահայ լեզվաբաններ Կատեգորիա:Հայ դրամագետներ Կատեգորիա:1921 ծնունդներ Կատեգորիա:Սեպտեմբերի 19 ծնունդներ Կատեգորիա:Ռումինահայ լրագրողներ Կատեգորիա:Ռումինահայ տնտեսագետներ Կատեգորիա:Վիեննայի համալսարանի շրջանավարտներ Կատեգորիա:Հայ խմբագիրներ
Իննա Դաշուկ
Իննա Դաշուկ (И́нна Вита́льевна Дашу́к, ), սովետական և ռուսական վոլեյբոլիստ, խաղացել է ԽՍՀՄ հավաքականի կազմում (1989-1991 թթ.)։ Դարձել է Ռուսաստանի չեմպիոն երեք անգամ։ Արժանացել է միջազգային կարգի սպորտի վարպետի կոչման։
Արտաքին հղումներ
Կատեգորիա:Ռուս վոլեյբոլիստներ
Հավրե
Հավրե, գյուղ Արևմտյան Հայաստանում, Դիարբեքիրի վիլայեթի Լճեի գավառակի Հայնե գյուղախմբում կամ Արղանամադենի գավառակում։ Գտնվում էր Ծովք լճից 3 կմ հյուսիս-արևելք, Խարբերդ-Արղանամադեն ճանապարհից 2 կմ ձախ, Արղանամադեն գյուղաքաղաքից 24 կմ հյուսիս-արևմուտք։
Բնակչություն
XX դարի սկզբին ուներ 12 տուն բնակիչ ։
Ծանոթագրություններ
Կատեգորիա:Արևմտյան Հայաստանի գյուղեր
(6699) Իգաուենո
(6699) Իգաուենո (Igaueno), աստերոիդ աստերոիդների հիմնական գոտում։ Հայտնաբերվել է 1987 թվականի դեկտեմբերի 19-ին Ցուտոմու Սեկիի կողմից Գեյսեյում ։
Միջին հեռավորությունը Արեգակից կազմում է 2,580277 ա. մ., առավելագույնը մոտենում է 2,0551 ա. մ. հեռավորության վրա և հեռանում 3,1054 ա. մ. ։ Արեգակի շուրջ մեկ ամբողջական պտույտ է կատարում 1513,9 երկրային օրվա ընթացքում, իր ուղեծրով շարժվելով միջինում 0,237796 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 4,89° անկյուն։
Արտաքին հղումներ
Կատեգորիա:1987 թվականին հայտնաբերված աստղագիտական մարմիններ Կատեգորիա:Ցուտոմու Սեկիի կողմից հայտնաբերված աստերոիդներ Կատեգորիա:Աստերոիդների հիմնական գոտու աստերոիդներ
Գուլշան Կումար
Գուլշան Կումար (Gulshan Kumar, ), «T-Series» ձայնագրման լեյբլի հիմնադիրը, ինչպես նաև Բոլիվուդի ֆիլմերի պրոդյուսեր։ 1990-ականներին «T-Series» ձայնագրման լեյբլը դարձել է ամենահաջողակներից մեկը Հնդկաստանում  ։
1997 թվականին սպանվել է Մումբայում կազմակերպված «D-Company» հանցավոր խմբի անդամների կողմից։ Հիմնադրի սպանությունից հետո «T-Series» ընկերությունն անցել է նրա կրտսեր եղբոր՝ Քրիշան Կումարի և որդու՝ Բհուշան Կումարի վերահսկողության տակ ։ Թուլսի Կումարի և Հուշալի Կումարի դուստրերը արտակադրային հայտնի կատարողներ են ։
Կենսագրություն
Գուլշան Կումարը ծնվել է 1956 թվականի մայիսի 5-ին Նյու Դելիում՝ փանջաբցի հնդիկների ընտանիքում։ Նրա հայրը Չանդրաբհան Կումար Դուան էր։ Վերջինս Դելի քաղաքի Դարյագանջի շրջանի փողոցներում մրգային հյութեր էր վաճառում։ Գուլշանը վաղ տարիքից աշխատել է հոր հետ, մեծարել Շիվային և Փարվատիին, քանի որ նրա ընտանիքը շիվաիզմի ուղղության հետևորդ էր։ Այնուհետև նրա ընտանիքը ձեռք է բերել կեղծ սկավառակների և ձայնասկավառակների վաճառքի խանութ, ինչը դարձել է Գուլշանի կարիերայի սկիզբը ապագա երաժշտական կայսրության ստեղծման գործում ։
Մահ
1997 թվականի օգոստոսի 12-ին Գուլշան Կումարը գնդակահարվել է Մումբայի Անդհերիի շրջանում գտնվող հինդուիստական մանդիրի մոտ ։ Պրոդյուսերի սպանությանը մասնակցել է «D-Company» կազմակերպված հանցավոր խումբը ։ Մումբայի ոստիկանությունը մեղադրանք է ներկայացրել նաև կոմպոզիտոր Նադիմ Սայիֆիին (Նադիմ-Շրավանի երաժշտական դուետի անդամ) այն հարցով, որ նա վճարել է Գուլշան Կումարի սպանության համար նրա հետ անձնական կոնֆլիկտի պատճառով, իսկ հետո լքել է երկիրը։ 2001 թվականի հունվարի 9-ին Աբդուլ Ռաուֆ Մերչանտը (հայտնի «Ռաջա» մականունով) խոստովանել է պրոդյուսերի սպանությունը։ 2002 թվականի ապրիլի 29-ին դատավոր Մ.Լ. Թահիլյանին ցմահ ազատազրկման է դատապարտել Աբդուլ Ռաուֆին՝ հայտարարելով, որ մահապատիժ չի նշանակել, քանի որ մեղադրող կողմը բավարար ապացույցներ չի ունեցել, որ Ռաուֆը ոչ միայն կատարող է եղել, այլ նաև հանցագործության կազմակերպիչ։ Ոստիկանության տվյալներով՝ Նադիմ Սայֆին Գուլշան Կումարի սպանության համար վճարել է «D-Company» կազմակերպված հանցավոր խմբի անդամ Աբու Սալեմին (որն աշխատել է Դավուդ Իբրահիմի համար), իսկ նա վարձել է կատարող Աբդուլ Ռաուֆին։ Դավուդ Իբրահիմը և Աբու Սալեմը արդեն պլաններ են ունեցել Գուլշան Կումարի սպանության վերաբերյալ, քանի որ նա ավելի վաղ հրաժարվել էր իրենց վճարել պաշտպանության համար։ Գուլշան Կումարի մարմինը Դելիում դիակիզվել է շմաշանում ։
Այն բանից հետո, երբ ոստիկանությունը նրա դեմ մեղադրանքներ Է առաջադրել, Նադիմ Սայիֆին փախել Է Մեծ Բրիտանիա։ 2001 թվականին գործը փոխանցվել է Լոնդոնի բարձր դատարան, որը մերժել է հնդկական կառավարության խնդրանքը կասկածյալին արտահանձնելու վերաբերյալ այն հիմքով, որ նրա դեմ լուրջ ապացույցներ չեն եղել։ 2001 թվականի օգոստոսին մեղադրանքի գլխավոր վկա Մոհամեդ Ալի Հուսեյն Շեյխը, որն ավելի վաղ հայտարարել էր, որ Նադիմ Սայֆին մասնակցել է պրոդյուսերի սպանության կազմակերպմանը, հայտարարել էր, որ երբեք չի տեսել Նադիմ Սայֆիին և չգիտի, թե ով է նա ։ Աբու Սալեմը նաև հրապարակավ հերքել է Նադիմ Սայֆիի մասնակցությունը Գուլշան Կումարի սպանությանը։ Այնուհետև Նադիմ Սայֆիի վրայից հանվել են ինչպես Մեծ Բրիտանիայի, այնպես էլ Հնդկաստանի դատարանների մեղադրանքները։ Ի վերջո, Նադիմ Սայֆին Մեծ Բրիտանիայի քաղաքացիություն է ստացել և տեղափոխվել Դուբայ, որտեղ հաջողությամբ սկսել է օծանելիքի բիզնես վարել ։
Հայտնի մշակույթում
2017 թվականին «T-Series» ձայնագրման լեյբլը հայտարարել է Գուլշան Կումարի՝ «Մոգուլ» կենսագրական ֆիլմ նկարահանելու պլանների մասին ։
Արտաքին հղումներ
Կատեգորիա:Հնդկաստանում հրազենից մահացածներ Կատեգորիա:Հնդիկ պրոդյուսերներ Կատեգորիա:Հնդիկ կինոռեժիսորներ
Նովոմարիևկա (գյուղ, Բրատսկոեի շրջան)
Նովոմարիևկա (Новомарївка), գյուղ Ուկրաինայի Նիկոլաևի մարզի Բրատսկոեի շրջանում։
2001 թվականի տվյալներով Նովոմարիևկա գյուղում բնակվում էր 738 մարդ։ Բնակավայրը զբաղեցնում է 2065 կմ²։
Արտաքին հղումներ
Կատեգորիա:Ուկրաինայի Նիկոլաևի մարզի Բրատսկոեի շրջանի բնակավայրեր Կատեգորիա:Ուկրաինայի գյուղեր
Լիտերատուրնոյե կաֆե (Սանկտ Պետերբուրգ)
Լիտերատուրնոյե կաֆե (Литературное кафе, Գրական սրճարան), պատմական նշանակության ռեստորան Սանկտ Պետերբուրգի Նևսկի պողոտայում, ուր 19-րդ դարում այցելել են այնպիսի հայտնի գրողներ, ինչպիսիք են Ալեքսանդր Պուշկինը և Ֆյոդոր Դոստոևսկին, ինչպես նաև նրանց ընկերները։
Պատմություն
1812-1816 թթ. Սանկտ Պետերբուրգի Նևսկի պողոտայի 18 հասցեում 18-րդ դարի կեսերին կառուցված շենքը Կ. Բ. Կոտոմինի ձևափոխմամբ դարձել է առևտրականների բնակարաններ ։ Այս շենքում են բացվել Վոլֆի և Բեռանժեի հրուշակարանը (S. Wolff & T. Beranget), որը համարվում էր լավագույնը Սանկտ Պետերբուրգում։ 1834 թվականին այստեղ բացվեց նաև «Չինական սրճարանը» (Le Café chinois), իսկ հրուշակարանը շուտով դարձավ ակումբ, որտեղ սկսեցին այցելել այնպիսի գրողներ, ինչպիսիք են Ալեքսանդր Պուշկինը, Միխայիլ Լերմոնտովը, Տարաս Շևչենկոն և Ֆյոդոր Դոստոևսկին։
1837 թվականին Պուշկինն այստեղ հանդիպեց Կոնստանտին Դանզասի հետ` նախքան մենամարտը։ 1840 թվականին Դոստոևսկին այստեղ ներկայացվեց ուտոպիստ-սոցիալիստ Միխայիլ Պետրաշևսկուն ։
1877 թվականին հրուշակարանը փակվեց, նրա տեղում բացվեց էլիտար ռեստորան, ուր հաճախակի սկսեցին այցելել երաժիշտներ, ինչպիսիք են Պյոտր Չայկովսկին, Ֆեոդոր Շալյապինը ։ Պատմում են, որ Չայկովսկին այստեղ պատվիրել է մի բաժակ ջուր, խոլերայով վարակվել ու մահացել։
Շատ ավելի ուշ՝ 1983 թվականին ռեստորանը վերբացվեց որպես «Լիտերատուրնոյե կաֆե»։
Գրական սրճարանը զբաղեցնում է շենքի երկու հարկերը, նրա պատերին կախված են ռուս գրողների բազմաթիվ դիմանկարներ։ Վերևում գտնվող սեղանի մոտ մոմե քանդակի տեսքով նստած է Պուշկինը։
Արտաքին հղումներ
Կատեգորիա:Սանկտ Պետերբուրգի տեսարժան վայրեր Կատեգորիա:Ռուսաստանի ռեստորաններ Կատեգորիա:Սանկտ Պետերբուրգի պատմություն
Ջեյքոբ Էլորդի
Ջեյքոբ Էլորդի (Jacob Elordi, ), ավստրալիացի դերասան ։ Առավել հայտնի է դարձել Նոա Ֆլինի դերով «Համբույրների կրպակ» ռոմանտիկ կատակերգությունում ։
Անձնական կյանք
Ունի ավագ քույր՝ Ջայլինը։ Սովորել է Նյուջի նահանգի Սուրբ Հովսեփի քոլեջում, Բրիսբենի հյուսիսային արվարձանում, Ավստրալիայի Քվինսլենդ նահանգում։
2017 թվականից մինչև 2018 թվականի աշունը հանդիպել է դերասանուհի Ջոյ Լին Քինգի հետ, որի հետ նկարահանվել է «Համբույրների կրպակ» ֆիլմում ։ Այս պահին նա հանդիպում է դերասանուհի և երգչուհի Զենդեյայի հետ, որի հետ ծանոթացել է «Էյֆորիա» սերիալի նկարահանումների ժամանակ։
Կարիերա
Առաջին անգամ նկարահանվել է «Կարիբյան ծովի ծովահենները։ Մեռյալները հեքիաթներ չեն պատմում» ֆիլմում ։ 2017 թվականին նկարահանվել է «Թեժ արձակուրդներ» ֆիլմում՝ մարմնավորելով Ռուստերի դերը։ Նաև նկարահանվել է «Համբույրների կրպակ» ֆիլմում Նոա Ֆլինի դերում ։ 2018 թվականին Էլորդին նկարահանվել է «The Mortuary Collection» սարսափ ֆիլմում։
Արտաքին հղումներ
Կատեգորիա:21-րդ դարի դերասաններ Կատեգորիա:Ավստրալիացի դերասաններ Կատեգորիա:Դերասաններ այբբենական կարգով Կատեգորիա:Հեռուստատեսային դերասաններ
Նատալիա Դինասկայա
Նատալիա Դինասկայա, ռուսական վոլեյբոլիստ , կենտրոնական մեկուսացնող, խաղացել է Կրասնոդարի Դինամո թիմում և Ռուսաստանի հավաքականում, արժանացել է միջազգային կարգի սպորտի վարպետի տիտղոսին ։
Ծանոթագրություններ
Կատեգորիա:Ռուս վոլեյբոլիստներ
Սըդըն
Սըդըն, հայաբնակ գյուղ Իրանում, Ղարադաղի Քեյվան գավառակում։ 20-րդ դարի սկզբին ուներ 673 հայ բնակիչ (118 տուն)։ Զբաղվում էին այգեգործությամբ, պարտիզպանությամբ, հացահատիկի մշակությամբ, անասնապահությամբ, արհեստներով, առևտրով։ Գյուղում կար եկեղեցի՝ կից դպրոցով։ Բնակիչները 1946 թվականին ներգաղթել են Խորհրդային Հայաստան։
Կատեգորիա:Իրանի հայաբնակ գյուղեր
Միրանդա դե Էբրո
Միրանդա դե Էբրո (Miranda de Ebro), մունիցիպալիտետ և քաղաք Իսպանիայում։ Մտնում է Բուրգոս պրովինցիայի մեջ՝ Կաստիլիա և Լեոն ինքնավար համայնքում ։ Մունիցիպալիտետը գտնվում է Ռիբերա դել Դուերո շրջանում։ Նրա տարածքը գրավում է 101,33 կմ², իսկ բնակչությունը կազմում է 39038 մարդ 2010 թվականի մարդահամարի տվյալների համաձայն։ Վարչական կենտրոնից գտնվում է 80 կմ հեռավորության վրա։
Արտաքին հղում
Կատեգորիա:Իսպանիայի բնակավայրեր
Barbie Girl
Barbie Girl, նորվեգ-դանիացի Aqua խմբի սինգլ։ Այն հրապարակվել է 1997 թվականի մայիսի 17-ին նրանց երրորդ սինգլը Aquarium ալբոմից։ Երգի հեղինակներն են Ջոնի Մոսեգաարդ Պեդերսենը և Կարսսթեն Դահլգաարդը։
Երգը համաշխարհային չարթերում գլխավորում էր, հատկապես Եվրոպական երկրներում, ինչպիսին է, օրինակ՝ Մեծ Բրիտանիան, որտեղ սինգլը 1-ին հորիզոնականում էր շուրջ 3 շաբաթ։ Այն նույն հաջողությունը ունեցավ նաև Ավստրալիայում։ Նրանք նաև գրավեցին 7-րդ հորիզոնականը Billboard Hot 100-ում և դարձավ նրանց միակ սինգլը, որը հայտնվել է թոփ 20-ում վերոհիշյալ չարթում։ Այս ստեղծագործությունը Aqua-ի ամենահայտնին է։
Պատմություն
Երգի բառերը Բարբիի և Կենի մասին են, Mattel ընկերության հայտնի տիկնիկները։ Ե՛վ երգի, և՛ տեսահոլովակի ժամանակ Բարբիի դերակատարը Լենե Նիստրեմն է, իսկ Կենի դերակատարը՝ Ռենե Դիֆը։ Երգի բառերը զայրույթ առաջացրեցին Mattel-ի աշխատակիցներին և նրանք դատական հայց ներկայացրին, բայց ամեն անգամ դա նրանց չհաջողվեց։ Aquarium-ի ծանոթագրություններում նշված է, որ Barbie Girl-ը սոցիալական հաղորդագրություն է, և որ այն հաստատված կամ ստեղծված չէ տիկնիկները ստեղծողների կողմից։
Խումբը երգը կատարել է Եվրատեսիլ 200 թ.-ի ընդմիջման ժամանակ։
Վաճառք
Barbie Girl-ը վաճառվել է 8 միլիոն օրինակով ամբողջ աշխարհով։ Մեծ Բրիտանիայում վաճառվելով շուրջ 1.8 միլիոն օրինակ, այն դարձավ 13-րդ ամենավաճառված սինգլը։
Տեսահոլովակ
Տեսահոլովակի ռեժիսորներն են Պեդեր Պեդերսենը և Պեդեր Սթենբաեկը։
Ծանոթագրություններ
Կատեգորիա:Ֆեմինիստական երգեր Կատեգորիա:Irish Singles Chart գլխավորած սինգլներ Կատեգորիա:UK Singles Chart գլխավորած սինգլներ
Չիլի սոուս և մածուկ
Չիլի սոուս և մածուկ, համային հավելումներ, որոնք պատրաստված են չիլի պղպեղով։
Չիլի սոուսը լինում է կծու, քաղցր, կամ էլ երկուսի համադրությամբ, ուստի այն կարող է կծու սոուսից տարբերվել շատ քաղցր կամ մեղմ համային բազմազանությամբ, որոնք սովորաբար բացակայում են կծու սոուսներում, չիլի սոուսի մի շարք տեսակներ իրենց պատրաստման մեջ ներառում են շաքարավազ, ինչպիսիք են թայլանդական քաղցր չիլի սոուսը և ֆիլիպինյան ագրե դուլչեն, որը քաղցրություն է հաղորդում համին  , երբեմն, որպես հիմնական բաղադրիչ, չիլիի սոուսները պատրաստվում են կարմիր լոլիկով։ Չիլիի շատ սոուսներ կարող են ավելի խիտ և մածուցիկ լինել, համեմատած կծու սոուսների հետ։
Չիլի մածուկը սովորաբար այն մածուկն է լինում, որի հիմնական բաղադրիչը չիլի պղպեղն է։ Օգտագործվում է որպես և՛ խոհարարական բաղադրիչ, և՛ համեմունք ուտեստը պատրաստելու համար։ Որոշ պղպեղներ պատրաստվում են լոբով, ինչպես չինական դաբանջյանը, իսկ որոշներն էլ պատրաստվում են մանրացված ֆերմենտացված լոբով, ինչպես կորեական գոչուջանգը։ Չիլի մածուկի տարածաշրջանային, ինչպես նաև նույն խոհանոցի շրջանակներում տարբեր տեսակներ կան։
Չիլիի սոուսներն ու մածուկները կարող են օգտագործվել որպես թանձրուկ՝ ուտելիքը թաթախելու, խոհարարական տեսք հաղորդելու, կամ էլ մարինատացնելու համար, չիլիի սոուսի և մածուկի զանգվածային արտադրության բազմաթիվ առևտրային տեսակներ կան։
Բաղադրիչներ
Բաղադրիչները սովորաբար ներառում են խյուս կամ մանրացված չիլի պղպեղ, քացախ, շաքար և աղ, որոնք խտացնում են խառնուրդը, լրացուցիչ բաղադրիչները իրենց մեջ կարող են պարունակել սխտոր, այլ սննդանյութեր, եգիպտացորենի օշարակ, համեմունքներ , Որոշ տեսակների հիմնական բաղադրիչը տոմատի մածուկն է ,
Չինաստան
Չիլի յուղը Սիչուանին բնորոշ համեմունք է, որը հիմնականում օգտագործվում է սառը ուտեստների, ինչպես նաև որոշ տաք ուտեստների մեջ։ Այն նաև որպես համեմունք է օգտագործվում խոհարարության մեջ։ Չիլիի յուղ պատրաստելու համար տաք յուղը լցնում ենք չոր չիլի պղպեղի ամանի մեջ, որին էլ սովորաբար ավելացնում են մի քիչ Սիչուանի պղպեղ։ Տաք յուղի մեջ առնվազն մի քանի ժամ թաթախելուց հետո յուղը ունենում է չիլիի համն ու բույրը։ Որքան լավ է չիլին աղացած լինում, այնքան ավելի ուժեղ է համը (տարածաշրջաններում տարբեր են լինում. աղացած չիլին սովորաբար օգտագործվում է Արևմտյան Չինաստանում, մինչդեռ ամբողջովին չորացրած չիլին ավելի տարածված է Հյուսիսային Չինաստանում:)
Չինական չիլի սուսները սովորաբար խիտ մածուցիկ են լինում ու օգտագործվում են որպես թանձրուկ ուտելիքները թաթախելու կամ էլ տապակելու համար։
Դուբանջիանգը Սիչուան խոհանոցից է գալիս, որը լայնորեն օգտագործում է որպես չիլի պղպեղ։ Այն պատրաստվում է լոբու կամ սոյայի սոուսով և պարունակում է բավականին մեծ քանակությամբ չիլի։ Անգլերենում այն հաճախ անվանում են «լոբով կծու սոուս»։
Գույլին (Kweilin) չիլի սոուսը (Guìlín làjiāojiàng 桂林辣椒醬) պատրաստաստվում է թարմ չիլիով, սխտորով և ֆերմենտացված սոյայի հատիկներով; այն նաև վաճառվում է որպես սոյայի չիլի սոուս (լա ջիաո ջանգը և լա դու բանը նույնը չեն, թեպետ տարաի մեջ նույն տեսքն ունեն)։ Դուո ջիաոն (duò jiāo 剁椒) Հունան խոհանոցից է գալիս, որը ավելի համեղ է համարվում, քան Սիչուան խոհանոցինը։ Դուո նշանակում է թակած, իսկ ջիաո նշանակում է չիլի։ Դուո ջիաոն պատրաստվում է մանրացված կարմիր չիլի պղպեղով, որը աղի լուծույթի մեջ թթու դնելով ունենում է աղի և թթու համ։ Դա Հունան խոհանոցի հիմնական համեմունքն է որն օգտագործվում է «duòjiāo yútóu» (剁椒魚頭) մանրացված չիլիով շոգեխաշած ձկան կերակուրի մեջ։
Հո սոուսը ծովամթերքով պատրաստված սոուս է, որը առաջին անգամ ստացել են Հոնկ Կոնգում ,
Յոնգֆենգ չիլի սոուսը ավանդական ֆերմենտացված կծու սոուս է։
You la jiao (油辣椒, յուղով տապակած չիլի պղպեղ) Գույչժոու ոճով տապակած չիլի սոուս է՝ պատրաստված աղացած չիլիով և այլ խրթխրթան բաղադրիչներով։ Խրթխրթան չիլին նմանատիպ համեմունք է, որը հիմնականում բաղկացած է խրթխրթան սոյայի հատիկներից և չիլիից։ Լաո Գան Մա հայտնի է իր այս երկու ապրանքների արտադրությամբ։
Ճապոնիա
Rāyu (չիլի յուղ) նույն լա ջիա յու սուսն է, որը հաճախ օգտագործվում է այնպիսի ուտեստների մեջ, ինչպիսին է գյոզան։
Yuzukoshō ճապոնական ֆերմենտացված մածուկ է, որը պատրաստված է չիլի պղպեղով, յուզու կեղևով և աղով.
Kōrēgūsu, հայտնի համեմունք է Օկինավյան խոհանոցի ուտեստների մեջ, ինչպիսին է Օկինավյան սոբան։ «Kōrē» բառը վերաբերում է Կորեային (Goguryeo):
Կորեա
Կորեական խոհանոցում օգտագործվող չիլի յուղը պատրաստվում է տաք յուղի (սովորաբար քունջութի կամ բուսական յուղի) մեջ gochugaru (կորեական չիլիի փոշի կամ սերմեր) խառնելով, որը ավելացնում ենք տապակման վերջին փուլում` նախքան ապուրներին ջուր ավելացնելը, ինչպիսիք են yukgajang-ը և sundubujigae-ն։
Dadaegi կծու մածուկ է` պատրաստված չորացրած ու աղացած կարմիր չիլի պղպեղով(կամ էլ չիլի փոշիով ու սերմերով), որին ավելացնում ենք աղացած սոխ, սխտոր, սև պղպեղ, աղ կամ սոյայի սոուս, շաքար, մսի արգանակ, քունջութի յուղ և քունջութի տապակծ սերմեր։ Այն ավելացվում է այնպիսի ճաշատեսակների մեջ, ինչպիսիք են naengmyeon (լապշայիով սառը ապուր) կամ dwaeji-gukbap (բրնձով ու խոզի մսով ապուր)՝ կծու համ տալու համար։
Gochujang-ը կամ կարմիր չիլի մածուկը ախորժակ բացող, քաղցր ու կծու ֆերմենտացված համեմունք է` պատրաստված չիլի փոշիով, կպչուն բրնձի ալյուրով, մեջուի փոշիով (ֆերմենտացված սոյա), գարու ածիկի փոշիով և աղով։ Քաղցրությունը ստանում ենք խաշած կպչուն բրնձի օսլայի միջոցով, որը խմորման ընթացքում վերամշակվում է շաքարացնող ֆերմենտներով, ավանդաբար, տարիներ շարունակ այն ենթարկվել է բնական խմորման jankdok-ում(կավե ամանների մեջ) բարձր քարե ժայռի վրա, որը կոչվում է ջանգդոկայ․ այն հիմնականում բակում է լինում։
Զամջանգը թանձր,կծու մածուկ է, որը հաճախ ուտում են ssam-ով բանջարեղենով պատած խորոված մսի հետ, ինչպես որ կորեական խորովածն է։ Այն պարունակում է դունջանկը (սոյայի մածուկ), Gochujang (չիլի մածուկ), քունջութի յուղ, սոխ, սխտոր, կանաչ սոխ և ըստ ցանկության շաքար։
Լաոս
Jaew bong-ը քաղցր և կծու Լաոսական չիլի մածուկ է։
Բրունեյ, Ինդոնեզիա, Մալայզիա և Սինգապուր
Սամբալը ընդհանուր տերմին է՝ բոլոր տեսակի չիլիով պատրաստաված սոուսների համար, որոնք տարածված են Բրունեյում, Ինդոնեզիայում, Մալազիայում, Սինգապուրում և Շրի Լանկայում։ Ըստ բաղադրատոմսի սամբալների մեծ մասը ավանդաբար պատրաստվում է քարե մուրճով և հավանգով։ Այնուամենայնիվ, այսօր շշալցված սամբալի զանգվածային արտադրության ապրանքանիշեր կան։ Կաբայ սոուս (Ինդոնեզիա) կամ Սոս Չիլիի (Մալազիա և Բրունեյ) բաղադրության մեջ օգտագործում են տոմատի խյուս, չիլիի հյութ, շաքար, աղ և մի քանի այլ համեմունքներ` կծու, բայց ոչ շատ կծու համ տալու համար։ Որոշ գյուղական առևտրային տեսակներ օգտագործում են bird's eye chili (cili padi, cabai rawit կամ burung), իսկ սոուսի կծու համը ուժեղացնելու համար ավելացնում են իր իսկ սերմերը։ ինչպես կետչուպի/լոլիկի սոուսի դեպքում։ Գոյություն ունի կոճապղպեղով և սխտորով եփուկներ (հավի մսով բրնձի համար), և նաև տեսակներ՝ մածուցիկ խտությամբ, ինչպիսին կետչուպն ու տոմատի սոուսն է։
Ինդոնեզիայում առևտրային մատչելի շշալցված այս չիլի սոուսը հայտնի է որպես saus cabai: Դրանք սովորաբար հայտնի են նաև որպես շշալցված սամբալ։ Այնուամենայնիվ, ավանդական սամբալը ի տարբերություն իր խոշոր կտորներով զանգվածին և հարուստ համով ավանդական սամբալի, այս շշալցված սամբալը՝ չիլի սոուսը, տոմատի սոուսի նման նույնիսկ մածուցիկություն և թեթև կծու համ ունի։ Ավանդական սամբալը՝ համեմված է ծովախեցգետնի մածուկով, իսկ առևտրային սամբալի սոուսը սովորաբար պարունակում է մանր աղացած կարմիր չիլի և սխտոր, իսկ երբեմն էլ մի քիչ շաքար՝ առանց ծովախեցգետնի մածուկ ավելացնելու։
Ֆիլիպիններ
Ամենատարածվածը ավանդական Ֆիլիպինյան քաղցր և թթու սոուսն է, որը հայտնի է որպես agrodulce (կամ agridulce)` պատրաստված եգիպտացորենի օսլայից, աղից, շաքարից, լաբույո չիլիից և լոլիկից կամ բանանի կետչուպից։ Սրանք ավանդական սոուսներ են, որոնց մեջ կարելի է տապակած ուտեստները թաթախել, ինչպիսիք են lumpia կամ okoy ,
Նմանատիպ սոուս է նաև փողոցում պատրաստվող նախուտեստների համար պատրաստված մանոնգ սոուսը և ձկան կոլոլակի սոուսը։ Այն անվանվել է Մանոնգի` Թագալոգում ապրող մի ծեր մարդու պատվին, որից հետո այս տերմին փողոցում սնունդ վաճառողներին դիմելու ամենատարածված ձևն է դարձել։ Այն պատրաստվում է ալյուրով կամ եգիպտացորենի օսլայով, շաքարով, սոյայի սոուսով, սխտորով, լաբույո չիլիով, աղացած պղպեղով և մուսկովադոյով կամ շագանակագույն շաքարով։ Կարող եք նաև օգտագործել գազավորված զովացուցիչ ըմպելիքներ ՝ կրաքարի կամ կիտրոնի համով   ,
Փողոցում պատրաստվող սննդի համար օգտագործվող մեկ այլ կծու համեմունք է «սիոմայ սոուսը» կամ «չիլի սխտորի սոուսը»։ Այն սովորաբար ուտում են ֆիլիպինյան սիոմայի հետ։ Այն իր մեջ պարունակում է աղացած լաբույո չիլի, սխտոր և չորացրած ծովախեցգետին կամ էլ աղացած միս, որը ջրի մեջ եփվում է, այնուհետև ձեթի մեջ տապակվում։ Այն ստանում է չինական չիլի յուղի թրմված դիմ սում սոուսների համը, որը նրա հիմնական տեսակն է։ Այն սովորաբար ուտելուց առաջ համեմում են կալամանսիով ,
Մարանաոյի ժողովրդի մեջ մեկ այլ հայտնի համեմունք է պալապան ՝ շատ կծու համեմունք է, որը պատրաստվում է սակուրաբայով (տեղական կանաչ սոխ), կոճապղպեղով, քրքումով և լաբույո չիլիով։ Սա ամենատարածված հավելումն է մարանաոյի ուտեստներում ,
Թաիլանդ
Թաիլանդցիները չիլի սոուսների փոխարեն բազմաթիվ ճաշատեսակների ավելացնում են հում չիլի։ Չիլիի սոուսները որպես համեմունք են ուտում, բայց կարող են օգտագործվել նաև որպես բաղադրիչ։